Alba Vergés

Alba Vergés i Bosch (Igualada, 1978ko irailaren 3a) Kataluniako ekonomialari eta politikari kataluniarra da, Kataluniako Ezker Errepublikanoa (ERC) alderdikoa. 2012tik Kataluniako Parlamentuan diputatu da, XI. legegintzaldian Junts pel Sí-ren (JxSí) diputatu izandakoa, ERCren eskutik, 2018ko maiatzetik aurrera Quim Torra-ren gobernuko osasun-kontseilaria da, Kataluniako Generalitatearen parte.

 Biografia 

 Lehen urteak 
Vergés 1978ko irailaren 3an jaio zen, Igualadan (Katalunia). Ekonomian lizentziatua, Bartzelonako Unibertsitatearen eskutik, ordenagailu-kudeaketaren ingeniaritza teknikoan graduatua da ere, Kataluniako Unibertsitate Irekian.

Agure-etxe batean egiten zuen lan, ekonomista modura, bai eta programatzaile modura, arropa-denden software diseinuan eta informazio- eta komunikazio-kudeaketan. Anoian, Colegio Oficial de Agentes Comerciales de Barcelona-ko bulegoan egiten zuen administrazio-lan, Igualadako Osasun-Konsortzioan ekonomista-lanak egiten. Agure-etxe publikoen kudeaketa-erakunde honetan 2008tik 2012ra arte egin zuen lan.

 Karrera politikoa 
Alba Vergések Kataluniako Ezker Errepublikanoaren (ERC) kide 2011an bihurtu zen, 2012an Igualadako batzarraren buru bihurtuz. La Teixidora eta Assemblea Nacional Catalana-ko (ANC) kide da ere. 2011ko Udal-Hauteskundeetan Kataluniako Ezker Errepublikanoa–Reagrupament–Acord Municipal (ERC-RI-AM) koalizioaren zerrendaren hirugarren postuan aurkeztu zen; haatik, koalizioak soilik bi eserleku eskuratu zituen, hautagai ez-hautatua bilakatuz.
ezkerrera|thumb|Alba Vergés, Junts pel Sí (JxSí) alderdiaren presentazioan (2015eko abuztua)
Vergés 2012ko Kataluniako Hauteskundeetara aurkeztu zen, Esquerra Republicana de Catalunya–Catalunya Sí (ERC-CatSí) koaliziopean eta Bartzelonako probintziatik, hamargarren postuan, parlamentu-eserlekua lortuz.https://web.archive.org/web/20210524220743/https://portaldogc.gencat.cat/utilsEADOP/PDF/6239/1266225.pdfhttps://web.archive.org/web/20190501135719/http://dadeselectorals.gencat.cat/electes/ 2015eko zein 2017ko Hauteskundeetan berrautatua izan zen,https://web.archive.org/web/20200216183730/https://portaldogc.gencat.cat/utilsEADOP/PDF/6947/1441559.pdfhttps://web.archive.org/web/20190501135718/http://dadeselectorals.gencat.cat/electes/A20151.pdfhttps://boe.es/boe/dias/2017/11/19/pdfs/BOE-A-2017-13305.pdf Kataluniako Parlamentuko laugarren idazkari bihurtuz 2018ko urtarrilaren 17an.

Kataluniako Parlamentuko XI. legegintzaldian zehar eta Junts pel Sí-ren (JxSí) parte, Kataluniako Parlamentuaren osasun-komisioaren zein Katalunia Operazioaren inguruko ikerketa-komisioaren buru izan zen.
ezkerrera|thumb|Alba Vergés, Torraren Gobernuaren argazki ofizialean (2018ko ekaina)
2018ko maiatzaren 19an, inbestitutako Quim Torra Lehendakari berriak Toni Comín osasun-kontseilari modura zuen govern legítim bat izendatzen saiatu zen, garaian exiliatua. Aitzitik, Espainiako Gobernuak "probokaziotzat" hartu zuen gobernukidetzat exiliatu edo preso politikoak izendatzea, eta, ondorioz, Torraren izendapenak ez zituen onetsi. Hala, Torrak 2018ko martxoaren 29an gobernu-izendapen berriak publikatu zituen, exiliatu edota kartzelan sartu gabeak, non Alba Vergés osasun-kontseilari berria izendatzen zen, urte bereko ekainaren 2an Katalunuako Generalitateko Jauregian berretsi bezala. Lortutako kargu berriaren ondorioz, bere diputatu- zein idazkari-karguak utzi zituen, ekainaren 14 eta 4ean, hurrenez hurren.https://www.parlament.cat/document/bopc/262818.pdf

 Hauteskunde-historia 
+Alba Vergésen hauteskunde-historiaHauteskundeakBarrutiaAlderdiaKoalizioa#Emaitza2011https://bop.diba.cat/temp/04_062011002015.pdfIgualadaKataluniako Ezker Errepublikanoa (ERC)Kataluniako Ezker Errepublikanoa–Reagrupament–Acord Municipal (ERC-RI-AM)3Ez-hautatua2012BartzelonaKataluniako Ezker Errepublikanoa (ERC)Esquerra Republicana de Catalunya–Catalunya Sí (ERC-CatSí)10Hautatua2015BartzelonaKataluniako Ezker Errepublikanoa (ERC)Esquerra Republicana de Catalunya–Catalunya Sí (ERC-CatSí)23Hautatua2017BartzelonaKataluniako Ezker Errepublikanoa (ERC)Esquerra Republicana de Catalunya–Catalunya Sí (ERC-CatSí)6Hautatua

 Erreferentziak 

Kategoria:ERCko politikariak
Kategoria:Junts pel Sí koalizioko politikariak
Kategoria:Kataluniako ekonomialariak
Kategoria:Igualadarrak
Kategoria:Bartzelonako unibertsitateko ikasleak
Kategoria:Kataluniako Parlamentuko XIII. legegintzaldiko diputatuak
Kategoria:Kataluniako Parlamentuko XII. legegintzaldiko diputatuak
Kategoria:Kataluniako Parlamentuko XI. legegintzaldiko diputatuak
Kategoria:Kataluniako Parlamentuko X. legegintzaldiko diputatuak
Kategoria:ERCko diputatuak Kataluniako Parlamentuan
Kategoria:Junts pel Síko diputatuak Kataluniako Parlamentuan